# data[].attributes.attachment_link.readable_text
Barcelona. Dincolo de proiectele indraznete si mozaicurile uimitoare, capitala Cataloniei are o energie aparte si o personalitate care te cucereste si te convinge sa revii, candva. Acorduri impletite in melodii de flamenco dezlantuie emotie si pasiune ce nu pot fi tinute in frau, si nici descrise in cuvinte.

Cum ajungi la Barcelona

Rapid, cu avionul.

Wizz Air efectueaza numeroase zboruri saptamanale din Bucuresti: luni, miercuri, joi, vineri, duminica (durata zborului 3 h 20 min), Cluj Napoca: marti, joi, sambata (durata zborului 3 h), Iasi: vineri, duminica (din 23 martie miercuri, duminica), Timisoara: marti, sambata. Detalii Wizz Air

Blue Air opereaza curse pe ruta Bucuresti-Barcelona: luni si vineri. Detalii Blue Air

Si TAROM are zboruri directe Bucuresti-Barcelona. Detalii TAROM
Cum ajungi de la Terminalul T1 la Terminalul T2 si invers?
Exista un autobuz (verde) de transfer gratuit intre cele doua terminale. Calatoria de la un terminal la celalalt dureaza aproximativ 15 minute.

Cum ajungi de la Aeroportul El Prat in centrul orasului, folosind transportul in comun

Aeroportul El Prat se afla la aproximativ 17 km de centrul Barcelonei. Cu taxi sau cu masina drumul dureaza aproximativ 30 de minute, in conditii normale de trafic.

Iata care sunt mijloacele de transport in comun cu care poti ajunge de la aeroport in oras:

Aerobus leaga Aeroportul Barcelona de Plaça de Catalunya si este unul dintre cele mai populare sisteme de transport care ajunge in centrul orasului. Calatoria dureaza 30 de minute.

Plecari zilnice, la fiecare 5-10 minute.

Statii:
Cat costa un bilet:
Pretul unui bilet este de 5,90 euro/dus sau 10,20 euro/ dus-intors. Poate fi cumparat din aeroport, de la sofer sau de pe site-ul Aerobus. Detalii aici

Copiii sub 4 ani calatoresc gratuit.

La bord sunt prize electrice pentru incarcarea telefonului mobil, wi-fi gratuit si spatiu pentru bagaje.

Autobuzul 46 reprezinta cea mai ieftina varianta de transfer (cu T-casual, T-familiar, Single Ticket, Hola Barcelona), pleaca de la ambele terminale: T1 si T2, insa, spre deosebire de Aerobus, acesta opreste in multe statii (23). Calatoria pana in centrul orasului dureaza aproximativ 40-45 de minute.
Cat costa un bilet:
Pretul biletului este 2,40 euro (o calatorie).

In functie de terminal: N16, N17, N18 (cu T-casual, T-familiar, Single Ticket).

De la aeroport pana in centrul orasului calatoria cu trenul dureaza aproximativ 25 de minute. Din gara aflata chiar in afara Terminalului T2 va trebui sa iei R2 Nord in directia Mạcanet Massanes. Trenurile circula la fiecare 30 de minute, intre 5:42 si 23:38.
Statii: Cat costa un bilet:
Pretul unui bilet de tren Renfe Rodalies de la aeroport in centrul orasului este de 4,20 euro.
Atentie!
Biletul este valabil doar pentru tren (nu il puteti folosi la metrou sau la autobuze)! .

Linia de metrou L9 Sud functioneaza de la ora 5:00 pana la miezul noptii

Este util in special pentru cei care trebuie sa ajunga in zona Universitatii, Paral-lel sau spre Torrassa si Glories.

Airport Ticket: un bilet de o calatorie intre aeroport si restul retelei de metrou din oras costa 5,15 euro. Calatoria este inclusa in cardul Hola Barcelona

Durata medie a calatoriei este de aproximativ 30 de minute pentru a ajunge la Placa d'Espanya.
Utile:
Pentru metrou si tren biletele pot fi achizitionate de la automatele aflate la intrarea in statii.

Orice card sau bilet trebuie validat la fiecare calatorie.

Daca vrei sa inchiriezi masina, poti arunca o privire la aici

Care este cea mai buna modalitate de a te deplasa in Barcelona?

Barcelona este un oras mare, obiectivele turistice sunt imprastiate, asa ca nu poti merge exclusiv pe jos. Cel putin, asa au stat lucrurile in cazul nostru. Intr-adevar, centrul este compact, accesibil pe jos si o incantare absoluta sa-l descoperi la pas.

Reteaua de transport in comun acopera tot orasul, asa ca te sfatuiesc sa apelezi cu incredere la aceasta.

Este cel mai rapid mijloc de transport, iar timpul de asteptare este redus, caci conexiunile sunt frecvente (1 minut si 30 de secunde)

Pentru informatii privind trasee, orar, bilete, accesati Barcelona Metro

Reteaua de autobuze este complexa: autobuze care traverseaza orasul, autobuze care merg de-a lungul coastei, autobuze de noapte.

Pentru informatii privind trasee, orar, bilete, accesati TMB

Sistemul de tramvai din Barcelona este impartit in două retele:

Pentru informatii privind trasee, orar, bilete, accesati Barcelona TRAM

Functioneaza ca un metrou cu doua statii: Paral·lel, care face legatura cu liniile de metrou L2 și L3, si Parc de Montjuïc, situat pe munte, care face legatura cu telecabina.

Funicularul face parte din sistemul tarifar integrat, iar biletul are acelasi pret ca cel pentru metrou sau autobuz. Mai multe detalii aici

Leaga statia de funicular de varful muntelui Montjuïc pe o cursa de 752 de metri deasupra solului pana la Castelul Montjuïc.

Cel mai simplu mod de a ajunge la telecabina este funicularul, deoarece statia Parc de Montjuïc se afla chiar langa statia de baza a telecabinei. De asemenea, puteți ajunge la telecabina din statia Barcelona Bus Turístic: Telefèric de Montjuïc) sau cu autobuzele 50 si 55

Telecabina Montjuïc are 3 statii: Parc de Montjuïc, Mirador, Castell de Montjuïc

Pretul biletelor pentru o calatorie dus-intors:
Atentie!
Telecabina Montjuïc va fi inchisa pentru inspectie tehnica anuala in perioada 28 februarie - 3 aprilie.

Pentru mai multe info, accesati Montjuic Cable Car

Card de calatorie: ce variante ai

T-casual: cartela individuala cu 10 calatorii ( cu metrou, autobuz, tramvai, tren local sau funicularul Montjuic) Pret: 11.35 euro

T-familiar: card de calatorie pentru mai multe persoane, valabil pentru 8 calatorii in 30 de zile consecutive de la prima validare. Pret: 10 euro
Atentie!
T-casual nu este valabil pentru metrou Aeroport T1 si Aeroport T2 de pe linia L9 Sud.
Utile:
In cazul cardurilor cu o singura zona, pasagerii au la dispozitie 75 de minute intre prima si ultima validare la schimbarea liniilor sau a mijlocului de transport.

Orice intrerupere si reluare in aceeasi directie se considera o noua calatorie.

Cartelele pot fi achizitionate de la automatele din statii sau online, de pe site-ul TMB.

Cu Cardul Hola Barcelonaai calatorii nelimitate timp de 2, 3, 4 sau 5 zile, pe majoritatea mijloacelor de transport in comun si reduceri la diverse atractii din oras.

Preturi:

Perioada de valabilitate incepe din momentul primei validari.

Atentie!

Nu poti utiliza cardul de calatorie Hola Barcelonapentru autobuzele de noapte si Aerobus catre Aeroport.

Cardul poate fi cumparat de la automatele din statiile de metrou sau online. Daca optezi pentru achizitia online, vei beneficia de un discount de 10% ( cardul il primesti de la automatele din statie pe baza codului primit prin email)

: 2,40 euro, insa nu permite schimbarea liniilor sau a mijlocului de transport

Doar biletele cu o singura calatorie pot fi cumparate si de la soferul autobuzului.

Hop On Hop Off: da sau nu?

Asezat confortabil la bordul autobuzului turistic, poti explora orasul parcurgand doua rute diferite, cu numeroase opriri, organizate pentru a descoperi cele mai frumoase atractii din Barcelona. Ruta completa dureaza aproximativ doua ore.

Serviciul este disponibil in fiecare zi, de la 9:30 pana la 20:00 (in functie de linie) si poti cumpara un bilet pentru una sau doua zile consecutive. Costul biletului include ghidul audio si Wi-Fi la bord.
Preturi: Traseele autobuzelor turistice
Detalii aici Tu decizi daca ti se potriveste!

Ce sa vezi si ce poti face in Barcelona

Barcelona are toate ingredientele pentru un sejur minunat: arhitectura iconica, cartiere istorice, parcuri ample, muzee si catedrale, plaje largi.

Locuri de vizitat in Barcelona

Inclusa in Patrimoniului Mondial UNESCO, Sagrada Familia este una dintre cele mai neconventionale biserici din Europa. Ridicata dupa proiectul celebrului arhitect catalan Antoni Gaudi, catedrala domina orasul cu cele 18 turnuri, uimind prin dimensiunea si elementele decorative de neegalat. Se voia a fi o biserica neogotica, insa Gaudi nu a urmarit planurile, ci a preferat sa modifice si sa adauge elemente pe masura ce lucrarile avansau, astfel ca Bazilica se pozitioneaza in arhitectura suprarealista Art Nouveau. Fatada expresiva a Nasterii Domnului si fatada evocativa a Patimii dau fastuozitate exteriorului, in timp ce interiorul te tulbura prin maretie, detalii decorative opulente si vitralii colorate ce permit luminii sa patrunda inauntru. Bilet de intrare (achizitionat online): 26 euro. Detalii aici
Cum ajungi
Basilica Sagrada Familia se afla in partea de Nord a orasului, iar daca intentionezi sa folosesti transportul in comun, poti ajunge destul de usor:

Dupa ce ai vizitat Sagrada Familia, daca o iei pe jos spre centru, iti iese in cale Arcul de Triumf. Acesta traverseaza promenada Passeig de Lluís Companys, care duce la Ciutadella Parc, un parc impresionant (intrare libera) pe al carui teren se afla mai multe atractii: gradina zoologica, Parlamentul Catalan ce gazduieste Muzeul de Arta Moderna, Cascada del parque de la Ciutadella- fantana proiectata de José Fontseré, cu ajutorul lui Gaudí.
Iata cum ajungi in Ciutadella Parc, folosind transportul in comun:
In cartierul Eixample, langa elegantul bulevard Passeig de Gràcia (cel mai scump bulevard din Barcelona) se afla Casa Milà, cunoscuta sub numele de „La Pedrera" (Cariera de piatra). Este o alta cladire faimoasa ce poarta semnatura lui Antoni Gaudi. Linii curbate contureaza aceasta locuinta avangardista flamboaianta in care forme ondulate si mozaicuri tipatoare este imposibil sa nu-ti atraga atentia. Terasa de pe acoperis, atat de irezistibila, incat apare si in filmul„The Passenger" (1975), este locul potrivit pentru a cerceta amanuntit cosurile de fum decorate cu mozaic, dar si pentru a obtine vederi senzationale asupra orasului, pana la Basílica Sagrada Família. Bilet de intrare ( achizitionat online): 24 euro. Mai multe info, aici.

La mezaninul emblematicei cladiri Casa Mila se afla restaurantul El Cafè de la Pedrera, ce are o istorie de mai bine de 100 de ani.

Tot pe pe Passeig de Gracia o sa-ti atraga atentia o casa foarte colorata, cu un dragon pe acoperis: Casa Batllo. Aceasta a urmat moda vremii, ajungand sa arate ca un castel suprarealist. Nu este strict 100% Antoni Gaudí, arhitectul a fost insarcinat sa remodeleze aceasta cladire din anii 1870, in conformitate cu arhitectura Art Nouveau. Daca sunteti cu copiii, cu siguranta ii va incanta. Bilet de intrare (achizitionat online): 35 euro Detalii, aici

Casa Milà sau Casa Batlló? Cel mai simplu raspuns este sa le vizitati pe ambele, deoarece fiecare este o capodopera in sine. Singurul dezavantaj al terasei de la Casa Mila in comparatie cu cea a Casei Batlló este ca atunci cand ploua este inchisa. In noptile de vara, atat La Pedrera, cat si Casa Batlló ofera spectacole nocturne pe terasele lor de pe acoperis.

Tot in acest cartier se afla poti vedea Quadrat d'Or (Cadranul de Aur), o zona renumita pentru arhitectura sa modernista.

Parcul Guell iti ofera o alta perspectiva asupra stralucirii lui Antoni Gaudi. Gradinile sunt amenajate cu elemente arhitecturale suprarealiste create de celebrul arhitect: forme neregulate decorate cu bucati ceramice multicolore, fantani splendide, viaducte, grote, scari. Cand ajungi in partea superioara, vei avea o panorama impresionanta asupra Barcelonei, cu Sagrada Familia in centru si dealul Montjuic in departare. Parcul are o zona cu plata si alta fara plata. In zona cu acces gratuit se afla Casa Gaudi (aici a locuit Gaudi din 1906 pana in 1925). Biletul de vizitare: 5,50 euro (achizitionat online). Detalii aici

Accesul in zona cu plata: 10 euro/persoana, intrare gratuita pentru copiii cu varsta de max 6 ani. Detalii aici
Cum ajungi, folosind transportul in comun:
De la statia de metrou Alfons X (Linia 4) pana la intrarea in parc poti ajunge cu „Bus Güell". Calatoria dureaza aproximativ 15 minute si este inclusa in biletul de intrare in Park Güell.

Museu de Cera (Muzeul de Ceara) gazduieste unele dintre cele mai emblematice personaje ale tuturor timpurilor. Pretul unui bilet: 20 euro, CosmoCaixa (Muzeul stiintei), Muzeul Ciocolatei

Ce sa nu ratezi

Evident, nu poti rata:

O raita prin Mercat de la Boqueria, piata traditionala in aer liber ce dateaza din 1836, iti va desfata simturile: fructe si legume intrecandu-se in prospetime, smoothie-uri aromate, burritos, produse de patiserie.

Daca tot esti in zona, poti pune pe lista cu locuri de vazut: Plaça Reial, o frumoasa piata marginita de case istorice, Fantana celor Trei Haruri cu un candelabru proiectat de Antoni Gaudí, Palau Güell (inclus pe lista UNESCO-intrare libera in prima duminica din luna si de sarbatorile nationale), Aquarium Barcelona, unul din cele mai mari acvarii din Europa.

Nu poti vizita Barcelona fara sa te plimbi prin faimosul Barrio Gótico, unul dintre cele patru cartiere ale Ciutat Vella (celelalte cartiere ale Orasului Vechi sunt: La Ribera, La Raval si Barceloneta). Se spune ca nicaieri in Europa nu sunt adunate mai multe cladiri gotice la un loc, de unde si numele cartierului. Acorduri de chitara clasica spaniola tasnesc de dupa colt, rasete zgomotoase se rostogolesc de la terase, relicve ale cladirilor romane antice si monumente istorice din Evul Mediu te intorc in timp. Te pierzi in labirintul strazilor medievale inguste, cufundat in atmosfera. N-ai cum sa nu-l placi. N-ai cum!

Atractii: Catedrala Santa Cruz si Santa Eulalia, Muzeul Picasso, Plaça del Rei (locul unde se tin concerte in aer liber.), Casa de Padellàs (secolul al XVI-lea) care gazduieste Museu d'Història de Barcelona.

Daca vrei sa privesti Barcelona de sus, atunci e musai sa alegi un punct de belvedere inalt:

Ai 3 variante pentru a ajunge: pe jos, cu autobuzul 150 din Piata Spaniei sau cu funicularul (din statia de metrou Paral-el) + telefericul Montjuic. Biletele/abonamentele de transport in comun sunt potrivite pentru funicular, insa pentru teleferic este nevoie sa cumparati bilet separat.

Telecabina Montjuic iti ofera vederi panoramice ale Barcelonei si te duce pana la Castelul Montjuïc (o fortareata militara construita in secolul 17), trecand peste cele mai impresionante gradini si puncte de belvedere ale orasului.
Alte atractii:
Muzeul Nacional d'Art de Catalunya (aflat in Palau Nacional din Montjuïc), cuprinde o colectie de arta catalana din secolele X-XX (sculpturi, picturi, desene, gravuri, fotografie).

Poble Espanyol, un sat asemanator unui muzeu in aer liber ce contine reproduceri a 117 monumente din diferitele regiuni ale Spaniei.

Magic Fountain (momentan inchisa)

Monumentul, inaugurat in 1888, gazduieste la o inaltime de 60 de metri o platforma de unde ai o panorama deosebita. Este situat in Portul vechi si reprezinta un omagiu adus lui Cristofor Columb care a debarcat in portul Barcelona la intoarcerea din America.

Poti ajungecu metroul L3 (statia Drassanes) sau cu autobuzele: 59, 120, D20, H14, V13

Cu siguranta, ti-a atras atentia in timp ce te plimbai pe strazile Barcelonei: este cel mai inalt munte din lantul Serra de Collserola (512 m). Sus poti vizita gratuit manastirea Tibidabo, insa daca vrei sa intri in parcul de distractii, va trebui sa cumperi un bilet ce costa 35 euro/ persoana. Mai multe detalii aici

Plajele

Deschiderea la mare si clima mediteraneana placuta te vor provoca sa descoperi plajele, chiar daca esti intr-un city break.

Barceloneta, cea mai populara plaja din Barcelona. Facilitatile includ: sezlonguri si umbrele de inchiriat, dusuri, toalete, un loc de joaca si o multime de oportunitati de a participa la sporturi nautice.
Cum ajungi:
Plaja Sant Sebastia este o plajalunga de 1 kilometru si o lata de 80 m, acoperita cu nisip fin, intrare lina in mare, apa fara valuri. Facilitati: sezlonguri si umbrele de inchiriat, dusuri, cabine de schimb si toalete.
Cum ajungi:
Plaja Sant Miquel, una dintre cele mai vechi plaje ale orasului (lungime: 400m). Situata intre plajele Sant Sebastià si Barceloneta, aceasta si-a luat numele de la biserica Sant Miquel del Port construita în 1755 si dedicata sfantului Miquel , patron al Barcelonei. Facilitati: sezlonguri si umbrele de inchiriat, chioscuri cu bauturi si inghetata, restaurante, toalete, parcare, facilitati sportive;
Cum ajungi:
Plaja Bogatell are olungime 700 m si este mai linistita decat plajele centrale. Facilitati: cafenele, restaurante, umbrele si sezlonguri de inchiriat, dusuri, toalete;
Cum ajungi:
Excursii de o zi din Barcelona

Montserrat, un refugiu montan spectaculos, aflat la aproximativ o ora Nord-Vest de Barcelona, cu trenul. Dincolo de importanta religioasa, frumusetea naturala din jur este pur si simplu uluitoare.
Cum ajungi din Barcelona, folosind transportul in comun:
Odata ajuns in gara España, vei lua trenul pe linia R5 in directia Manresa, pana la Aeri de Montserrat. Calatoria cu trenul dureaza aproximativ 1 ora. Pretul unui bilet este de 5,75 euro/dus, respectiv 11,50 euro/dus-intors.

Pretul unui bilet este de 8 euro/dus, respectiv 12 euro/dus-intors. Mai multe informatii, aici

Daca vrei sa lasi organizarea in grija altora, poti apela la GetYourGuide

From Barcelona: Montserrat Monastery, Easy Hike, Cable Car 70 euro/persoana

Barcelona: Montserrat Monastery Visit & Lunch at a Farmhouse 70 euro/persoana

Unde te cazezi in Barcelona

Fiecare zona din Barcelona are o nota distincta, fiecare cartier are plusuri si minusuri de luat in considerare atunci cand iti planifici vacanta. Multe dintre atractii sunt situate central, dar exista si unele care necesita o scurta calatorie cu metroul, asa ca alegerea cartierului in care sa te cazezi va face diferenta

Barrio Gotico (Cartierul Gotic), inima istorica a orasului

La ce sa te astepti: strazile medievale inguste si cladirile vechi ii dau un farmec aparte, in timp ce terasele, restaurantele si magazinele atrag numerosi turisti. Cea mai cunoscuta artera pietonala din Barcelona, La Rambla, separa Barri Gòtic de cartierul El Raval.

Iata cateva distante pana la obiectivele turistice:

Barrio Gotico-La Rambla: 1 km, Parc Guell: 2,1 km, Arcul de Triumf: 1,8 km, Parc de la Ciutadella: 1,9 km, Sagrada Familia: 2,7 km

El Born este situat de cealalta parte a Barri Gòtic

La ce sa te astepti: un alt labirint de strazi medievale cu atractii populare proprii (Muzeul Picasso, Muzeul Ciocolatei), o multime de baruri tapas si buticuri, precum si un parc vast care separa El Born de cartierul modern Poblenou.

El Born-La Rambla 1,4 km, Parc Guell 4,5 km, Arcul de Triumf: 2,9 km, Parc de la Ciutadella: 450 m, Sagrada Familia: 2,7 km

Eixample, un cartier intins, luxos, ale carui strazi marginite de copaci sunt un contrast total cu strazile intunecate si înguste din Ciutat Vella (este situat la marginea orasului vechi, in partea de Nord-Vest)

La ce sa te astepti: aici vei gasi multe dintre cladirile moderniste uimitoare din Barcelona, precum si cele mai luxoase magazine pentru cumparaturi.

Eixample-La Rambla: 1 km , Parc Guell: 3 km, Arcul de Triumf: 1,7 km, Parc de la Ciutadella: 2 km, Sagrada Familia: 1,7 km

La marginea de Sud-Vest a Eixample se afla sub-cartierul Sant Antoni: o enclava gastronomica, cu baruri tapas contemporane, restaurante fusion si viata de noapte.

Mai la Nord-Vest, intre Eixample si dealuri, se afla Gràcia, un cartier in mare parte rezidential

Gracia-La Rambla: 2,3 km, Parc Guell: 1,8 km, Arcul de Triumf: 3 km, Parc de la Ciutadella:3,3 km, Sagrada Familia: 2,2 km

Cartierul la moda Poble Sec, adiacent cu El Raval se intinde la baza dealului Montjuïc.

La ce sa te astepti: o strada plina de baruri tapas, o baza ideala pentru a explora Montjuïc.

Iata cateva distante: Poble Sec-La Rambla: 1,7 km, Parc Guell: 5,3 km, Arcul de Triumf: 2,9 km, Parc de la Ciutadella: 2,5 km, Sagrada Familia: 2,7 km, Montjuic:2,2 km

Sa-ti dau si cateva ponturi!

Xurrería Manuel San Román, afacere de familie, din 1968, locul unde gasesti churros autentic. De obicei se sta la coada pentru un cornet de churros cu nutella, insa merita asteptarea.

Address: Carrer dels Banys Nous (3-min de mers pe jos de la Barcelona Cathedral)

Granja M Viader, un local traditional, clasic,deschis in 1870 (ferma-magazin de ciocolata)

Alaturi de produse de patiserie si deserturi traditionale catalane, cum ar fi: budinca cu branza Mató (o branza proaspata dulce, facuta din lapte de oaie sau de capra) sau creme brulée catalana, gasesti Horchata (se spune ca ar fi fost bautura preferata a faraonilor) si faimosul Cacaolat, bautura de ciocolata servita, de obicei, rece (aici ar fi fost inventata). Si, bineinteles, churros

Adresa: Carrer d'en Xuclà, 4, 08001 Barcelona

Pastelería Hofmann, desemnata cea mai buna patiserie din Catalonia in 2020 (Premio Haba de Cacao)

Este situatala 2 minute de mers pe jos de Santa Maria del Mar,

Daca iti plac fructele de mare, mergi la unul dintre cele 8 restaurante La Paradeta, populare in randul localnicilor (le gasesti in Born, Sants, Sagrada Familia, Sitges, Passeig de Gràcia, Paral-el, Gracia, Meridiana)
In Barcelona, din bucatariile lumii...
La Boulangerie Mayergasesti cel mai bun croissant, eclere grozave, diferite specialitati de paine si baghete frantuzesti cu cruste crocante (produse 100% handmade)

Adresa: Poble Sec Carrer Nou de la Rambla, 12, Gracia Carrer Diluvi, 11, Barceloneta Carrer D'Andrea Dòria, 18

Beryti Bistro (Beryti -Beirut in araba), un bistro libanez destul de mic, cu toate ca este situat pe 2 etaje, decorat cu personalitate si cu muzica atent aleasa, este locul unde gasiti preparate traditionale libaneze, feluri de mancare pe care Cindy si Pamela le gatesc dupa retetele bunicilor lor. Preferatele noastre: hummus-ul si sujok-ul.

Restaurantul cu mancare libaneza de casa se afla in inima cartierului Gràcia, intre Passeig Sant Joan si Travessera de Gràcia

Bodega Santo Porcello este locul unde mezelurile si branzeturile, aduse direct din Italia, se cuibaresc in sandvisuri grozave. Daca vrei un panini cu produse din Emilia Romagna sau un tiramisu ca la el acasa, aici le gasesti!

Care este cea mai buna perioada pentru a vizita Barcelona?

Cele mai bune perioade pentru plaja si baie: mai-octombrie.

Cele mai bune luni pentru vizitarea obiectivelor turistice: aprilie, mai, septembrie si octombrie.

Cele mai bune luni pentru vacante cu buget redus: noiembrie, decembrie, ianuarie si februarie.
Restrictii COVID
Conditiile de calatorie in Spania le gasiti aici

Consultati blogul nostru de calatorii https://www.omiesiunadecalatorii.world sau, mai simplu, abonati-va la newsletter. Veti primi periodic cele mai recente articole, informatii utile, sugestii, oferte de calatorie.

Inspirati-va din O Mie si Una de Calatorii si organizati-va vacante de neuitat!

# data[].attributes.attachment_link.title
City break la Barcelona. Informatii utile legate de transport, atractii, cazare - O Mie si Una de Calatorii

# data[].attributes.attachment_link.description
Barcelona. Dincolo de proiectele indraznete si mozaicurile uimitoare, capitala Cataloniei are o energie aparte si o personalitate care te cucereste si te convinge sa revii, candva. Acorduri impletite in melodii de flamenco dezlantuie emotie si pasiune ce nu pot fi tinute in frau, si nici descrise in cuvinte. Rapid, cu avionul.

# data[].attributes.attachment_link.readable_text
Barcelona este oraşul meu preferat din întreaga lume! E absolut splendid, atât de colorat şi vibrant! Cu Rambla atât de frumoasă, chiar dacă e mereu aglomerată. Cu minunatele construcţii ale lui Gaudi, care parcă vin de pe un tărâm fantastic. Cu spaniolii veseli, mâncarea bună, sangria delicioasă. Iubesc Barcelona cât se poate de mult!

Am fost de trei ori până acum. Am avut de fiecare dată excursii relaxate, în care am vizitat liniştită ce îmi doream, fără să fiu pe fugă. Probabil de asta încă nu am văzut tot ce se poate vedea în Barcelona, şi încă nu am fost în împrejurimi, la Montserrat sau Girona. Dar nici nu îmi fac griji, ştiu că mă voi întoarce aici cât de des voi putea, e oraşul meu de suflet.

În Barcelona avem zboruri directe din România cu Wizz Air (din București, Cluj, Craiova și Timișoara) și cu Blue Air (din București, Brașov, Cluj, Constanța, Iași și Oradea). Caută aici fără bătaie de cap bagaje care se încadrează în cerințele companiilor aeriene: Wizz Air bagaje, Blue Air bagaje.

Mi-a fost destul de greu să concep un itinerariu, să încerc să îl păstrez relaxat, dar totuşi concentrat. Pentru că fiecare are alt ritm de plimbare şi vizitare. Noi de exemplu am petrecut o zi întreagă doar la Parc Guell şi Sagrada Familia. Şi aşa le-am trecut şi în itinerariul acesta, pentru că sunt efectiv nişte opere de artă şi orele trec fără să îţi dai seama în timp ce le admiri. Dar în funcţie de ritmul tău, simte-te liber să combini zilele şi obiectivele.

În orice caz, îţi recomand să stai minim 3 zile în Barcelona. Chiar şi dacă nu reuşeşti să vezi toate obiectivele, crede-mă că îţi vei dori să stai la o terasă pe Rambla să te relaxezi, să bei o sangria, să ciuguleşti nişte tapas şi să observi mulţimea de oameni cum trece pe lângă tine.

Itinerariu pentru Barcelona - pe scurt

Pe scurt, îți propun următorul traseu:

Ziua 1: Rambla, Barri Gothic, Port Vell și Barceloneta

Ziua 2: Parc Guell, Sagrada Familia, Arc de Triomf

Ziua 3: Casa Batllo, La Pedrera, Casa Vicens

Ziua 4: Montjuic, MNAC, Font Magica

Ziua 5: Camp Nou, Tibidabo

Le-am pus in ordinea importanței din punctul meu de vedere. Dacă ai doar o zi la dispoziție pentru Barcelona, urmează itinerariul de la Ziua 1. Dacă ai două zile, urmează Ziua 1 și Ziua 2. Și tot așa. Mai departe îți povestesc despre fiecare loc, detalii despre cum să ajungi acolo, cât costă intrarea, și multe poze, ca să te convingi că trebuie neapărat să le vezi!

Sugestii de cazare în Barcelona în zona Rambla. Noi ne cazăm pe Rambla de fiecare dată, este aproape de multe obiective și ne place tare mult atmosfera.

Ziua 1

Prima zi o voi dedica zonei mele preferate, cea mai vie din toată Barcelona. Ne vom plimba pe La Rambla, prin Barri Gothic, şi apoi pe seară ne vom duce să vedem portul şi faimoasa plajă Barceloneta.

Îţi recomand să cauţi o cazare în zona Ramblei, vei fi aproape de multe obiective, sau de staţii de metrou şi autobuz.

Placa de Catalunya

Placa de Catalunya e o piaţă imensă, cu fântâni şi statui frumoase în centru, şi băncuţe numai bune pentru un picnic improvizat. E considerată a fi centrul oraşului, pentru că aici se intersectează cartierele principale, Barri Gothic, Raval, Eixample, dar şi două dintre cele mai importante bulevarde, La Rambla şi Passeig de Gracia.

La Rambla

La Rambla e cea mai savuroasă stradă pe care am văzut-o vreodată! Se întinde din Placa de Catalunya până în port, şi are o zonă pietonală pe centru, benzile pentru maşini fiind pe dreapta şi stânga. De-a lungul său sunt magazine, cafenele şi restaurante, iar pe centru sunt tot felul de buticuri cu suveniruri şi o mulţime de alte mărunţişuri. E o incântare doar să te plimbi pe Rambla.

Pe o parte a ei se desfăşoară cartierul Barri Gothic, iar pe cealaltă cartierul Raval, împreună formând centrul vechi al Barcelonei. Aşa că ai foarte multe lucruri de văzut de-a lungul Ramblei. O să ţi le prezint mai departe pe cele mai importante, dar simte-te liber să te plimbi în voie pe străduţe, şi să descoperi şi mai multe locuri frumoase.

Barri Gothic

Barri Gothic este aşa-zis-ul cartier gotic din Barcelona. În realitate, mare parte dintre clădirile şi decoraţiunile gotice au fost adăugate la începutul secolului 20. Am scris aici mai multe despre asta. În orice caz, e un cartier frumos şi merită să îl vizitezi. Este plin de străduţe întortocheate, un labirint în care îţi face plăcere să te pierzi. Poți face și un tur ghidat al Barri Gothic pentru a afla mai multe povești.

Catedral de Barcelona

Catedral de Barcelona, sau Catedral de la Santa Cruz y Santa Eulalia, e o superbă catedrală gotică. Intrarea e gratuită, dar pentru 3€ poţi vizita acoperişul. Noi încă nu l-am văzut, dar data viitoare nu îl ratăm, e plin de statuete cu gargui şi tot felul de animale.

Palau de la Musica Catalana

Dacă ieşi din Barri Gothic şi treci de via Laietana, un alt bulevard impresionant din Barcelona, vei da peste mai multe străduţe şi clădiri superbe. Una dintre acestea este Palau de la Musica Catalana, construit la începutul secolului 20. Aici se susţin spectacole, dar se poate vizita şi clădirea cu un tur ghidat pentru 20€ (bilete ).

Noi l-am vizitat în 2019 și l-am găsit absolut fabulos, merită din plin o oprire! Sau poate mai bine vizionarea unui spectacol aici. Am scris mai multe despre palat aici: Barcelona lui Domènech i Montaner: modernism dincolo de Gaudi.

Mercat de Santa Caterina

Nici pe departe la fel de cunoscută ca Boqueria, piaţa Santa Caterina e şi ea foarte deosebită. Funcţionează din 1848, dar în 2005 i-a fost adăugat acoperişul colorat din ceramică, sub formă de valuri, care mi se pare foarte spectaculos.

Boqueria

Şi acum ne gândim uneori la căpşunile din Boqueria, cum ne luam câte o porţie şi porneam în plimbare spre oraş. Boqueria e o piaţă unde găseşti o mulţime de alimente, peşte, fructe, o piaţă obişnuită unde vin mulţi localnici pentru a îşi face cumpărăturile. Dar e foarte colorată, ador să văd mai ales tarabele de fructe aşezate frumos unele peste altele. Trebuie să recunoşti că Boqueria e foarte eye-candy! Aici găseşti şi multe standuri cu mâncare, pentru o gustare rapidă.

Noi nu am încercat încă, dar aș fi tare curioasă, am găsit o lecție de gătit paella plus un tur de Boqueria , cu degustări de tapas și sangria, sună bine!

Palau Guell

E o clădire superbă pe care Gaudi a proiectat-o pentru Eusebi Guell. Poarta de la intrare are nişte detalii impresionante, iar brăduţii de pe acoperiş, fiecare de altă formă şi culoare, sunt spectaculoşi. Noi nu am intrat, dar poţi afla mai multe detalii pe , intrarea costă 12€.

Placa Reial

Placa Reial e o piaţă pătrată ce se deschide din Rambla. Aici vei găsi o mulţime de restaurante pe fiecare latură, aşa că e un loc optim pentru cină. Piaţa în sine mi se pare foarte drăguţă, ascunsă între clădiri şi cu o fântână mare în mijloc.

Monumentul lui Columb

Întoarce-te pe Rambla şi mergi până în capătul ei, spre port. Aici vei da peste monumetul lui Cristofor Columb, care a fost construit în 1888 în onoarea primei sale expediţii către Americi, înainte de care a venit în Barcelona să îi dea raportul reginei Isabella I. Partea cea mai bună este că poţi urca sus în turn, de unde vei vedea o privelişte splendidă! Costă 6€.

Port Vell

Port Vell, sau portul vechi, e superb! Orice port are farmecul său, cu iahturile şi bărcuţele cu pânze expuse ca la muzeu, dar portul din Barcelona e cu atât mai deosebit, pentru că are o promenadă fantastică plină de palmieri, şi nu în ultimul rând Maremagnum. Un mall mare, construit în întregime pe apă, dar şi mai spectaculoasă este pasarela care duce spre el, Rambla del Mar.

Barceloneta

Ah, plaja mea preferată! Ţi-am mai povestit despre cafeaua minunată pe care am băut-o aici, nu? De-a lungul plajei vei găsi multe cafenele, şi chiar te rog să te opreşti aici la o cafea, şi să o savurezi în zgomotul valurilor. Iubesc să beau cafea pe plajă, e una dintre experienţele mele preferate!

Peştele de pe Barceloneta

Nu ai cum să nu observi structura metalică imensă în formă de peşte de pe plaja Barceloneta. A fost proiectată de celebrul arhitect Frank Gehry cu ocazia Jocurilor Olimpice de vară din 1992, susţinute în Barcelona. Dacă eşti curios, am scris mai multe aici despre proiect: Peştele din Barcelona, opera lui Frank Gehry .

Ziua 1 din itinerariul pentru Barcelona

Gata, ne-am plimbat suficient prin Barcelona pentru o zi. Am pus itinerariul pe Google Maps aici , ca să îţi faci o idee despre distanţe. E destul de încărcat, dar e de fapt doar o plimbare, şi ai la dispoziţie o zi întreagă, în care te poţi opri la tapas, mese şi cafele cât îţi pofteşte inima.

În articolul următor, Barcelona. Itinerariul ideal pentru 3, 4 sau 5 zile (partea II) am continuat itinerariul pentru zilele următoare, pentru o adevărată vacanţă minunată în Barcelona.

# data[].attributes.attachment_link.keywords[]
Boats and boating--Equipment and supplies

# data[].attributes.attachment_link.title
Barcelona. Itinerariul ideal pentru 3, 4 sau 5 zile (partea I)

# data[].attributes.attachment_link.description
Barcelona este oraşul meu preferat din întreaga lume! E absolut splendid, atât de colorat şi vibrant! Cu Rambla atât de frumoasă, chiar dacă e mereu aglomerată. Cu minunatele construcţii ale lui Gaudi, care parcă vin de pe un tărâm fantastic. Cu spaniolii veseli, mâncarea bună, sangria delicioasă.